གོང་གསལ་གྱི་མཚོན་བྱེད་གྱོད་དཔེ་ལས་དབུལ་སྐྱོར་མངའ་ཁོངས་སུ་ཏང་ཡོན་ལས་བྱེད་ཉུང་ཤོས་ཀྱི་དམིགས་ཡུལ་འཛིན་སྟངས་སྔར་བཞིན་མི་ལེགས་ཤིང་།སྒྲིག་བརྩི་ཁྲིམས་སྲུང་གི་འདུ་ཤེས་ཞན་པ་གསལ་རྗེན་བྱས་ཡོད་པར་མ་ཟད།དགོས་པའི་ལས་མི་སྒྲུབ་པར་མི་དགོས་པའི་ལས་རྙོག་བཟོ་བ་དང་།ཐ་ན་ལས་གནས་ཀྱི་དབང་ཆ་གང་འདོད་དུ་སྤྱད་པ་ཐེར་འདོན་བྱས་འདུགདེ་ཡང་ལུང་མདོ་རྫོངཆུསགི་དབུལ་སྐྱོར་གསར་སྤེལ་ཅུའུ་ཡི་ཅུའུ་ཀྲང་སྔ་མ་བཞིས་ཅུའུ་དེའི་ཅུའུ་ཀྲང་གི་འགན་བཞེས་སྐབས་སུ་ཏང་ཀྲུང་དབྱང་དབུལ་སྐྱོར་གསར་སྤེལ་དང་དབུལ་ཐར་འགག་སྒྲོལ་སྲིད་ཇུས་ལ་གོ་བ་ཟབ་མོ་ལེན་ཐུབ་མེད་པ་དང་།ལས་ཀའི་ཁྲོད་གྲོན་དངུལ་གང་བྱུང་དུ་བླངས་པ་བཅས་ཐེངས་དུ་མར་མིང་སྣ་ཚོགས་ལ་ཁ་གཡར་ནས་དབུལ་སྐྱོར་མ་དངུལ་སྒྲིག་འགལ་ཐོག་བེད་སྤྱོད་བྱས།བྱེད་སྤྱོད་དེ་ནི་དབུལ་སྐྱོར་མ་དངུལ་དོ་དམ་ལམ་ལུགས་ལ་འགལ་ཡོད་པ་མ་ཟད།དབུལ་པོ་མང་ཚོགས་ཁྲོད་ཀྱི་ཏང་དང་སྲིད་གཞུང་གི་སྣང་བརྙན་བཟང་པོར་གཏོར་བརླག་བཟོས།ཆུ་དམར་ལེབ་རྫོང་དབུལ་སྐྱོར་གསར་སྤེལ་ཅུའུ་ཀྱི་དེ་སྔའི་ཅུའུ་ཀྲང་བློ་བཟང་དགེ་ལེགས་ཀྱིས་ལས་འགན་ལ་དང་དོད་ཆེན་པོ་མི་བྱེད་ཅིང་།སྒྲིག་འགལ་ཐོག་དབུལ་སྐྱོར་ལས་གཞི་བཀོད་སྒྲིག་བརྒྱབ་ནས་དབུལ་སྐྱོར་མ་དངུལ་དོ་དམ་ལ་རྙོག་དྲ་བཟོས་པ་བཅས་གནད་དོན་དག་ཐེར་གནད་ལ་འཁེལ་མེད་པ་དང་།འགན་འཁྲི་ཁག་འགན་ལ་འཐུས་ཤོར་ཚབས་ཆེན་བྱུང་།ལས་ཀ་ལག་བསྟར་བྱས་པ་གནད་ལ་མི་ཕྱོགས་པའི་མི་ཚད།མི་དམངས་མང་ཚོགས་ཀྱི་ཁེ་ཕན་ལ་ཡང་གནོད་སྐྱེལ་བའི་བྱ་སྤྱོད་རིགས་འདི་ལ་ངེས་པར་དུ་ཐག་གཅོད་ནན་མོ་བྱེད་དགོས་པ་རེད།